钦定古今图书集成/明伦汇编/氏族典/第389卷 > 李频
## 钦定古今图书集成/明伦汇编/氏族典/第389卷 > 李频

按《唐书李频传》：“频字德新，睦州寿昌人。少秀悟，逮长，
多所记览，其属辞，于诗尤长。大中八年，擢进士第，调
秘书郎，迁武功令。于是畿民多籍神策军，吏以其横
类，不敢绳以法。频至，有神策士尚君庆，逋赋六年不
送，睅然出入闾里。频密擿比伍与竞，君庆叩县廷质，
频即械送狱，尽条宿恶，请于尹杀之，督所负无少贷。”
豪猾大惊，屏息奉法，县大治。擢侍御史，迁累都官员
外郎。表丐建州刺史。时朝政乱盗兴，而建赖频以安。
卒官丧归，父老相与扶柩葬永乐，州为立庙黎山，岁
祠之。